
Për shpenzimet që kryhen nga komuna/bashkia për përgatitjen e dokumentacionit të marrjes së tokës bujqësore në pronësi në fshatrat e ish-kooperativat bujqësore

Në mbështetje të nenit 102 pika 4 të Kushtetutës dhe të vendimit të Këshillit të Ministrave nr. 253, datë 6.3.2013 “Për përcaktimin e procedurave të plotësimit të akteve të marrjes së tokës bujqësore në pronësi për familjet bujqësore në fshatrat e ish-kooperativave bujqësore”,

Udhëzojmë:

1. Shpenzimet që përballohen nga komuna/bashkia për përgatitjen e planvendosjes së ngastrës/ave, nga subjekt i licencuar i angazhuar nga komuna/bashkia, për rastet kur planvendosja nuk është paraqitur nga përdoruesit faktik të tokës bujqësore, janë 3000-5000 (tre mijë-pesë mijë) lekë/dynymë.
2. Ky udhëzim hyn në fuqi pas botimit në Fletoren Zyrtare.

